ബസ് യാത്രക്കിടെ ദേഹാസ്വാസ്ഥ്യം 56കാരിയെ കെ.എസ്.ആര്.ടി.സി ജീവനക്കാര് ആശുപത്രിയിലെത്തിച്ചു തിരുവല്ല: ബസ് യാത്രക്കിടെ ദേഹാസ്വാസ്ഥ്യം അനുഭവപ്പെട്ട 56കാരിയെ കെ.എസ്.ആര്.ടി.സി ജീവനക്കാര് ചേര്ന്ന് തിരുവല്ല താലൂക്ക് ആശുപത്രിയിലെത്തിച്ചു. പെരിങ്ങര പഞ്ചായത്ത് ഓഫീസിലെ ജീവനക്കാരിയായ മാവേലിക്കര മങ്ങാട്ടേത്ത് വീട്ടില് വത്സലകുമാരിയെയാണ് ബസ് ഡ്രൈവര് വി.എസ് അനു, കണ്ടക്ടര് എം.എം നിസാര് എന്നിവര് ചേര്ന്ന് വ്യാഴാഴ്ച രാവിലെ ഒമ്ബതരയോടെ ആശുപത്രിയില് എത്തിച്ചത്.കായംകുളത്ത് നിന്നും കുമളിയിലേക്ക് പോവുകയായിരുന്ന ബസിലെ യാത്രക്കാരിയായിരുന്ന വത്സല കുമാരിക്ക് മണിപ്പുഴക്ക് സമീപം വെച്ചാണ് ദേഹാസ്വാസ്ഥ്യം അനുഭവപ്പെട്ടത്. തുടര്ന്ന് മറ്റ് സ്റ്റോപ്പുകളിലെങ്ങും നിര്ത്താതെ വത്സലകുമാരിയെ ആശുപത്രിയില് എത്തിക്കുകയായിരുന്നു.